**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona, ktorým sa mení a dopĺňa zákon č. 475/2005 Z. z. o výkone trestu odňatia slobody a o zmene a doplnení niektorých zákonov | | | | | | | | | | |
| **Predkladateľ (a spolupredkladateľ)** | | | | | | | | | | |
| Ministerstvo spravodlivosti Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia práva EÚ | | | | | | |
| *V prípade transpozície uveďte zoznam transponovaných predpisov:* | | | | | | | | | | |
| **Termín začiatku a ukončenia PPK** | | | | | | jún 2022 | | | | |
| **Predpokladaný termín predloženia na pripomienkové konanie** | | | | | | júl 2022 | | | | |
| **Predpokladaný termín začiatku a ukončenia ZP\*\*** | | | | | |  | | | | |
| **Predpokladaný termín predloženia na rokovanie vlády SR\*** | | | | | |  | | | | |
|  | | | | | | | | | | |
| 1. **Definovanie problému** | | | | | | | | | | |
| Súčasná podoba a stav slovenského väzenského systému je výsledkom dlhého vývoja v chápaní účelu trestu, pretrvávajúceho vysokého počtu odsúdených s uloženým nepodmienečným trestom odňatia slobody a na to nadväzujúcimi problémami s preplnenosťou väzenských objektov, životnými podmienkami väznených osôb, možnosťou odbornej práce väzenského personálu a financovaním nepretržitého chodu väzenských objektov. Hoci za ostatných 10 rokov prešla vykonávacia časť trestného konania niekoľkými zmenami v oblasti právnej úpravy, materiálno-technických podmienok a s podporou Európskej únie aj v oblasti aktívneho prepájania relevantných subjektov penitenciárnej a postpenitenciárnej starostlivosti v národnom projekte Šanca na návrat, pred Slovenskou republikou ostávajú i naďalej nevyriešené viaceré systémové otázky, na ktoré opakovane upozorňuje Európsky výbor na zabránenie mučenia a neľudského či ponižujúceho zaobchádzania alebo trestania ( ďalej len „Výbor CPT“).  Právna úprava podmienok výkonu trestu odňatia slobody obsahuje katalóg oprávnení pre osoby vykonávajúce nepodmienečný trest odňatia slobody, zároveň však ustanovuje aj celý rad bezpečnostných obmedzení, povinností vzťahujúcich sa na tieto osoby a formatívnych opatrení, ktoré má k dispozícii odborný väzenský personál. Navrhovaná právna úprava reaguje na konkrétne nedostatky v aktuálnych podmienkach výkonu trestu odňatia slobody, na ktoré poukazujú odporúčania Výboru CPT uvedené v správe pre vládu Slovenskej republiky o návšteve Slovenskej republiky v dňoch 19. až 28. marca 2018. Navrhovaná právna úprava taktiež reaguje na Európske väzenské pravidlá - Odporúčanie Rec(2006)2 Výboru ministrov členským štátom o Európskych väzenských pravidlách (prijaté Výborom ministrov 11. januára 2006 na 952. zasadnutí zástupcov ministrov a revidované a doplnené Výborom ministrov 1. júla 2020 na 1380. zasadnutí zástupcov ministrov) – „Každé väznenie má byť vedené tak, aby uľahčilo reintegráciu osôb, ktoré boli zbavené slobody do slobodnej spoločnosti.“ Efektívne využívanie systému trestných sankcií rovnako vyžaduje, aby primerané obmedzenia, povinnosti odsúdeného, cieľavedomé resocializačné aktivity, boli individualizované vo vzťahu k prognóze rizikového správania odsúdeného v podmienkach väznice (riziko úteku, riziko násilného správania voči odsúdeným, voči väzenskému personálu a voči sebe samému) a tiež vo vzťahu ku kriminogénnym rizikám a potrebám odsúdeného. | | | | | | | | | | |
| 1. **Ciele a výsledný stav** | | | | | | | | | | |
| Cieľom návrhu zákona je, v súlade s Programovým vyhlásením vlády Slovenskej republiky na obdobie rokov 2021 až 2024, pokračovať v humanizácii a zmierňovaní obmedzení väznených osôb v kontexte odporúčaní vnútroštátnych a medzinárodných inštitúcií, s osobitným dôrazom na vzdelávanie a posilňovanie pozitívnych sociálnych väzieb, najmä prostredníctvom zvyšovania dostupnosti rôznych foriem kontaktu väznených osôb s rodinou.  Zároveň vládou SR dňa 26.05.2022 schválená Koncepcia väzenstva Slovenskej republiky na obdobie rokov 2022 – 2030 predstavuje základný organizačno-plánovací dokument určujúci priority rozvoja vykonávacieho konania. Uvedený materiál obsahuje najmäanalýzu súčasného stavu väzenstva Slovenskej republiky, rámcový návrh riešenia systémových nedostatkov, koncepčné ciele a úlohy. Dlhodobou víziou a očakávaným stavom, ktorý sa snaží koncepcia riešiť v rámci 16 tematicky súvisiacich cieľov a k nim prislúchajúcim merateľným úlohám sledovaných v troch časových pásmach (do konca roku 2023, do konca roku 2026 a do konca roku 2030), je vytvoriť spoločensky rešpektovanú, modernú a transparentnú organizáciu napĺňajúcu celé vykonávacie konanie v súlade s európskymi štandardmi a najnovšími odbornými poznatkami zmysluplným obsahom a cieľavedomými resocializačnými aktivitami. Prvé viditeľné zmeny by však mali byť realizované už v horizonte existujúceho programového obdobia. Do konca roku 2023 budú prioritne realizované úlohy súvisiace s opakovanými odporúčaniami Výboru CPT, znižovaním stavu väzenskej populácie trvalo udržateľným spôsobom a implementáciou výsledkov národného projektu Šanca na návrat. Do roku 2026 sa po vybudovaní dlhodobo plánovaného väzenského objektu v lokalite južného Slovenska zvýši minimálna ubytovacia plocha na jednu väznenú osobu vo všetkých väzenských objektoch na 4m2, odstránia sa veľkokapacitné cely v starších väzenských objektoch, dobudujú sa elektrické zásuvky vo všetkých celách určených na výkon väzby, rozšíri sa kapacita otvorených oddelení, vybuduje sa ústav na výkon trestu odňatia slobody žien s kapacitou 150 miest profilovaný pre odsúdené ženy všetkých stupňov stráženia, ktoré mali pred nástupom do výkonu trestu bydlisko najmä v prešovskom a košickom samosprávnom kraji. Rovnako sa v každom ústave nahradí používanie spútavacích popruhov zavádzaním humánnejšej a efektívnejšej alternatívy v podobe tzv. kompenzačnej miestnosti, zrekonštruujú sa vnútorné priestory stravovacích prevádzok, či práčovní vo vybraných ústavoch. Zároveň sa vybuduje rezortná vzdelávacia inštitúcia s priestorovými a materiálnymi podmienkami na vzdelávanie a výcvik väzenského personálu a penologický výskum. V posledných troch rokoch platnosti koncepcie bude potrebné najmä vyhodnotiť pilotné projekty a analýzy realizované do roku 2026 v oblasti činnosti parolových komisií, posudzujúcich možnosti podmienečného prepustenia, obligatórneho podmienečného prepustenia pri nepodmienečných trestoch do jedného roka, či využívania resocializačných a výchovno-vzdelávacích programov pri naplnení výchovnej funkcie alternatívnych trestov. Rovnako bude potrebné ukončiť nevyhnutné rekonštrukcie čistiarní odpadových vôd a obmenu vozového parku.  Návrh zákona kladie dôraz na plnohodnotnú aplikáciu princípu individualizácie spôsobu výkonu trestu. Základným nástrojom individualizácie spôsobu výkonu trestu je diferenciácia odsúdených, ktorú by mala vždy robiť väzenská služba na základe posúdenia rizika a potrieb vo svetle správania sa každého odsúdeného po nástupe na výkon trestu a nie v štádiu vynášania rozsudku. Slovenská republika patrí medzi posledné krajiny Európskej únie, kde o vonkajšej diferenciácii rozhoduje súd na základe trestnoprávnych kritérií (typová závažnosť trestného činu a recidíva páchateľa). Samotná povaha trestného činu, prípadne počet vykonaných trestov však nevyjadrujú vždy presne stupeň a povahu narušenia páchateľa. Hodnotenie nebezpečnosti páchateľa v súvislosti so škodlivosťou činu neznamená, že páchateľ je nebezpečný v rovnakej miere ako trestný čin. Na uvedený problém opakovane poukazuje aj Výbor CPT, ktorý okrem iného zdôraznil, že väzenský personál má oveľa lepšie predpoklady na stanovenie primeraného stupňa bezpečnostných opatrení než sudca v štádiu vynášania rozsudku.  Navrhované znenie právnej úpravy rovnako zlepšuje materiálne podmienky výkonu trestu odňatia slobody - zväčšuje zákonom garantovanú minimálnu ubytovaciu plochu na jednu väznenú osobu, rozširuje okruh vecí osobnej potreby, ktoré môže mať odsúdený pri sebe o nosiče informácií obsahujúce napríklad audiozáznamy súdnych pojednávaní alebo iné informácie týkajúce sa právnych vecí odsúdených, vytvára legislatívne predpoklady prístupu na internetové stránky obsahujúce informácie o všeobecne záväzných právnych predpisoch, definuje hmotnoprávne podmienky a procesné pravidlá výkonu trestu odňatia slobody matiek s deťmi, zvyšuje celkový rozsah trvania návštev, ich frekvenciu a definuje nové formy ich realizácie.  S cieľom zvýšiť ohodnotenie práce odsúdených a odstrániť administratívne prekážky valorizácie pracovnej odmeny zavedie navrhovaná právna úprava napojenie výšky pracovnej odmeny na všeobecne aplikovanú minimálnu mzdu prostredníctvom percentuálnej sadzby.  Ďalším cieľom navrhovanej právnej úpravy je aj zavedenie inovatívnych metód a postupov, ktoré už boli skúšobne overené počas obdobia realizácie protipandemických opatrení – videonávštevy, nepodmieňovanie nákupu kreditu na telefonovanie ďalšou úhradou pohľadávok, či umožnenie nákupu kreditu na telefonovanie aj z civilného prostredia.  V súvislosti s navrhovanými zmenami sa súčasne novelizuje aj Trestný zákon (čl. II), Trestný poriadok (čl. III) a zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (čl. IV), kde bolo potrebné v nadväznosti na vyššie uvedené vykonať zmeny. | | | | | | | | | | |
| 1. **Dotknuté subjekty** | | | | | | | | | | |
| Sudcovia, orgány činné v trestnom konaní, advokáti, Generálna prokuratúra Slovenskej republiky, zdravotné poisťovne, Úrad pre dohľad nad zdravotnou starostlivosťou, platitelia dôchodkových dávok, úrady práce, sociálny veci a rodiny | | | | | | | | | | |
| 1. **Alternatívne riešenia** | | | | | | | | | | |
| Alternatívne riešenie 0 – problémy definované v bode 2 /Definovanie problému/ tohto dokumentu nie je možné odstrániť iným spôsobom, ako zmenou a doplnením zákona č. 475/2005 Z. z. o výkone trestu odňatia slobody a o zmene a doplnení niektorých zákonov. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  Vyhláška Ministerstva spravodlivosti Slovenskej republiky č. 368/2008 Z. z., ktorou sa vydáva Poriadok výkonu trestu odňatia slobody v znení neskorších predpisov. | | | | | | | | | | |
| 1. **Transpozícia práva EÚ** | | | | | | | | | | |
| Nejde o transpozíciu práva EÚ. | | | | | | | | | | |
|  | | | | | | | | | | |
| 1. **Preskúmanie účelnosti** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  Preskúmanie účelnosti navrhovaného právneho predpisu bude vykonávané priebežne po nadobudnutí jeho účinnosti, pričom sa budú zohľadňovať najmä výsledky relevantných vnútroštátnych a medzinárodných organizácii (osobitne Európskeho výboru na zabránenie mučeniu a neľudskému či ponižujúcemu zaobchádzaniu alebo trestaniu uvedené v správe pre vládu Slovenskej republiky o návšteve Slovenskej republiky) a praktické skúsenosti väzenského personálu a dotknutých subjektov. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | | Áno | |  | | Nie |  | | Čiastočne |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| Negatívny vplyv na rozpočet v oblasti výdavkov je krytý, výdavky, ktoré sa týkajú personálneho zabezpečenia a s tým súvisiacich výdavkov, budú zabezpečené v rámci aktuálnych limitov rozpočtu kapitoly MS SR, programu 070 Väzenstvo – z limitov príslušníkov pôvodne pridelených na nový ústav Rimavská Sobota – Sabová (prebieha proces verejného obstarávania).  Ostatné negatívne vplyvy na rozpočet v oblasti príjmov a v oblasti výdavkov vyplývajúce z návrhu, budú zabezpečené v rámci schválených limitov kapitoly Ministerstva spravodlivosti SR, programu 070 Väzenstvo na príslušné rozpočtové roky bez dodatočných požiadaviek na štátny rozpočet.  A to formou zvýšenia plnenia rozpočtovaných príjmov nad 100% a presunom výdavkov v rámci rozpočtu zboru, ale len prípade zachovania súčasných podmienok a úrovne zamestnávania obvinených a odsúdených v porovnateľnej výške ako v predchádzajúcich rokoch. |
| 1. **Kontakt na spracovateľa** |
| Mgr. Dominika Ogurčáková, email: [dominika.ogurcakova@justice.sk](mailto:dominika.ogurcakova@justice.sk)  Ministerstvo spravodlivosti Slovenskej republiky, Račianska 71, 813 11 Bratislava |
| 1. **Zdroje** |
| Návrh zákona je výstupom odbornej komisie zriadenej Ministerstvom spravodlivosti Slovenskej republiky na prípravu legislatívnych zmien upravujúcich podmienky výkonu väzby a výkonu trestu odňatia slobody. |
| 1. **Stanovisko Komisie na posudzovanie vybraných vplyvov z PPK č. ..........**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:**  **Skratky:**  **A – akceptovaná pripomienka**  **ČA – čiastočne akceptovaná pripomienka**  **N – neakceptovaná pripomienka**  **K vplyvom na rozpočet verejnej správy**  Z predkladaného materiálu vyplýva úbytok príjmov v sume 997 380 eur ročne v rokoch 2023 až 2025. Výdavky verejnej správy sú kvantifikované v sume 1 223 523 eur v roku 2023 a v sume 1 172 123 eur ročne v rokoch 2024 až 2025. Financovanie je čiastočne zabezpečené v rozpočte kapitoly MS SR v programe 070 – Väzenstvo v sume 831 918 eur ročne v rokoch 2023 až 2025 (výdavky súvisiace s personálnym navýšením o 27 miest). Rozpočtovo nekrytý vplyv je kvantifikovaný v sume 1 388 985 eur v roku 2023 a v sume 1 337 585 eur ročne v rokoch 2024 až 2025.  Komisia žiada, aby všetky negatívne dopady súvisiace s realizáciou návrhu zákona boli zabezpečené v rámci schválených limitov kapitoly MS SR na príslušné rozpočtové roky bez dodatočných požiadaviek na štátny rozpočet. V nadväznosti na uvedené je potrebné upraviť doložku vybraných vplyvov a analýzu vplyvov tak, aby z nich nevyplýval rozpočtovo nekrytý vplyv.  **Vyhodnotenie:** ČA  **Odôvodnenie:** S poukazom na Programové vyhlásenie vlády Slovenskej republiky na obdobie rokov 2021 – 2024, časťou Trestná politika a väzenstvo, s osobitným dôrazom na humanizáciu a zmierňovanie obmedzení väznených osôb v kontexte odporúčaní vnútroštátnych a medzinárodných inštitúcií (Výbor CPT, odporúčaní Rec(2006)2 Výboru ministrov členským štátom), sa návrh zákona okrem iného zameriava na riešenie nepriaznivej finančnej situácie väznených osôb po prepustení na slobodu, ako aj s dôrazom na vzdelávanie a posilňovanie pozitívnych sociálnych väzieb, najmä prostredníctvom zvyšovania dostupnosti rôznych foriem kontaktu väznených osôb s rodinou.  Zavedením zmiešaného modelu podmienečného prepustenia bude možné aktuálne podmienečne prepustiť cca 350 odsúdených (odsúdení vykonávajúci trest odňatia slobody neprevyšujúci 12 mesiacov, resp. 1 rok za typovo najmenej závažné trestné činy, ktorí nemajú evidovaný nezahladený disciplinárny trest, nevykonávajú trest, ktorý bol nariadený po rozhodnutí o neosvedčení sa v skúšobnej dobe určenej pri podmienečnom odklade výkonu trestu odňatia slobody, podmienečnom odklade výkonu trestu odňatia slobody s probačným dohľadom, o výkon zvyšku trestu, ktorý bol nariadený po rozhodnutí o neosvedčení sa v skúšobnej dobe pri podmienečnom prepustení z výkonu trestu odňatia slobody a nebol im uložený trest za trestný čin spáchaný násilím, a taktiež v prípade premeny alternatívneho trestu na trest odňatia slobody). Podmienečným prepustením sa výkon trestu nekončí, ide iba o iný spôsob výkonu trestu, pričom podmienečne prepustená osoba je stále pod hrozbou trestu aj za napríklad priestupok. Podmienečným prepustením tejto najmenej nebezpečnej skupiny odsúdených dôjde ihneď k úspore v oblasti stravovania odsúdených osôb vo výške 283 605,- eur/rok. Výpočet vychádza z jednotkovej stravnej dávky pre nepracujúcu odsúdenú osobu vo výške 2,22 eur na deň, t. j. 350 x 2,22 x 365 = 283 605,- eur/rok. Na základe uvedeného bola pripomienka čiastočne akceptovaná a v súvislosti s uvedeným bola upravená aj doložka vplyvov na rozpočet verejnej správy.  Z dôvodu navrhovanej zmeny účinnosti návrhu zákona z 1.1.2023 na 1.7.2023 bola upravená Analýza vplyvov na rozpočet verejnej správy, na zamestnanosť vo verejnej správe a financovanie návrhu.  **K sociálnym vplyvom**  V analýze sociálnych vplyvov Komisia odporúča zhodnotiť aj nasledovné návrhy (okrem prípadov, ak predkladateľ sociálne vplyvy nižšie uvedených návrhov považuje za žiadne alebo marginálne):  1. Bod 4.2. analýzy sociálnych vplyvov, pozitívny sociálny vplyv návrhu, ktorým sa rozširuje okruh základných potrieb na korešpondenciu o poštové známky, ako nevyhnutnej potreby na udržiavanie korešpondenčného styku tak, aby si odsúdený tieto mohol zakúpiť v ústavnej predajni aj v prípade, ak nesplnil podmienky úhrady príslušnej pohľadávky.  2. Bod 4.2. analýzy sociálnych vplyvov, pozitívny sociálny vplyv návrhov, ktorým sa ustanovujú podmienky zriadenia oddelenia pre matky s deťmi.  3. Bod 4.2. analýzy sociálnych vplyvov, pozitívny sociálny vplyv návrhu, aby jedným z kritérií na umiestnenie odsúdeného do ústavu na výkon trestu odňatia slobody bola aj vzdialenosť od miesta bydliska odsúdeného.  4. Bod 4.2. analýzy sociálnych vplyvov, pozitívny sociálny vplyv návrhu, podľa ktorého sa individuálne umiestnenie musí pravidelne prehodnocovať a na nevyhnutný čas vždy prerušiť v prípade, ak väzenský lekár zistí vážne ohrozenie zdravia odsúdeného.  5. Bod 4.2. analýzy sociálnych vplyvov, pozitívny sociálny vplyv návrhu novej úpravy určovania a zmeny stupňa stráženia.  6. Bod 4.2. analýzy sociálnych vplyvov, pozitívny sociálny vplyv návrhov, podľa ktorých stupeň stráženia nemá vplyv na rozsah práv a formy zaobchádzania s odsúdenými.  7. Bod 4.2. analýzy sociálnych vplyvov, pozitívny sociálny vplyv návrhov, ktorými sa zvyšuje humanizácia vo väzenstve tým, že sa na základe individuálneho posúdenia bezpečnostného rizika a rizika úteku rozširujú možnosti pohybu odsúdených v ústave, aby sa odsúdený mohol vo vymedzenompriestore pohybovaťaj sám v rámci stráženej časti ústavu. Zároveň sa voľný pohyb mimo stráženej časti ústavu, ktorý bol doposiaľ udeľovaný na základe individuálneho posúdenia bezpečnostného rizika a rizika úteku len v súvislosti s plnením pracovných úloh, už nebude viazať výlučne na činnosti pre potreby ústavu. Z pohľadu bezpečnosti u odsúdených zaradených v najmiernejšom stupni stráženia nebude dôležité za akým účelom sa odsúdený môže voľne pohybovať mimo ústavu, ale to, či existuje alebo neexistuje bezpečnostné riziko jeho vzdialenia sa. Obdobne aj v prípade odsúdených zaradených v prísnejších stupňoch stráženia sa vytvárajú zákonné možnosti na základe individuálneho posúdenia bezpečnostného rizika a rizika úteku na pohyb mimo ústavu s využitím adekvátnych síl, prostriedkov a výzbroje, a to či už formou dohľadu (nepravidelná kontrola pohybu alebo činnosti odsúdeného), dozoru (stála kontrola pohybu alebo činnosti odsúdeného) alebo bezprostredného stráženia.  8. Bod 4.2. analýzy sociálnych vplyvov, pozitívny sociálny vplyv návrhu, podľa ktorého sa budú bez ohľadu na stupeň stráženia návštevy realizovať najmä priamym kontaktom, s výnimkou odsúdených umiestnených v oddiele doživotných trestov, kde sa budú návštevy realizovať spravidla bezkontaktným spôsobom.  9. Bod 4.2. analýzy sociálnych vplyvov, pozitívny sociálny vplyv nasledovného návrhu. Na rozdiel od súčasného znenia, podľa ktorého riaditeľ ústavu alebo ním poverený príslušník mohol odsúdenému povoliť používať vlastnú spodnú bielizeň a ponožky, navrhované znenie stanovuje používanie vlastnej spodnej bielizne a ponožiek ako právo odsúdeného, o ktorého uplatnení nie je oprávnený už nikto rozhodovať, len samotný odsúdený. Zároveň sa dopĺňa možnosť povoliť odsúdenému aj iný vlastný odev a obuv.  10.Bod 4.2. analýzy sociálnych vplyvov, pozitívny sociálny vplyv návrhu, podľa ktorého sa umožní nákup aj odsúdeným, ktorí majú obmedzenú spôsobilosť na právne úkony alebo sú pozbavení spôsobilosti na právne úkony.  11. Bod 4.2. analýzy sociálnych vplyvov, pozitívny sociálny vplyv návrhu, podľa ktorého sa umožní riaditeľovi ústavu predĺžiť trvanie vychádzky. Uvedené prichádza do úvahy napríklad ako jedno z kompenzačných opatrení pri znížení minimálnej ubytovacej plochy pripadajúcej na jednu väznenú osobu pod zákonom určenú hranicu. Zároveň sa garantuje skutočná doba strávená na vychádzke a nie úkony, ktoré s realizáciou vychádzky súvisia.  12. Bod 4.2. analýzy sociálnych vplyvov, pozitívny sociálny vplyv návrhu, ktorým sa zavádza psychosociálna podpora zabezpečená odborným personálom s cieľom obmedzovania nepriaznivých vplyvov väzenského prostredia.  13. Bod 4.2. analýzy sociálnych vplyvov, pozitívny sociálny vplyv návrhu, ktorým sa umožní udeliť disciplinárnu odmenu mimoriadneho voľna na opustenie ústavu aj odsúdenému v maximálnom stupni stráženia.  14. Bod 4.2. analýzy sociálnych vplyvov, pozitívny sociálny vplyv návrhu, ktorým sa odstráni zákaz telefonovania, ako druh disciplinárneho trestu, čím sa reflektuje na zámer zvyšovať a rozširovať možnosti sociálnych kontaktov odsúdených, pričom zároveň nie je správne, aby za disciplinárne previnenie odsúdeného bola takýmto spôsobom nepriamo sankcionovaná aj rodina odsúdeného.  15. Bod 4.2. analýzy sociálnych vplyvov, pozitívny sociálny vplyv návrhov, ktorými sa navrhuje skrátenie maximálnej doby výkonu disciplinárneho trestu v uzavretom oddiele.  16. Bod 4.2. analýzy sociálnych vplyvov, pozitívny sociálny vplyv návrhu zmeny, ktorá upravuje obligatórne umiestňovanie odsúdených do otvorených oddelení výkonu trestu ihneď po nástupe výkonu trestu, a to najmä u osôb, ktoré sú prvýkrát vo výkone trestu, ako najprogresívnejšieho prvku v procese zaobchádzania a prípravy odsúdeného na prepustenie, kde sa odsúdení pohybujú mimo väzenského zariadenia bez akéhokoľvek dohľadu personálu zboru, používajú civilný odev, majú pri sebe finančnú hotovosť a majú možnosť nelimitovanej vychádzky až na 48 hodín.  17. Bod 4.2. analýzy sociálnych vplyvov, pozitívny sociálny vplyv návrhu zmeny, ktorá reflektuje na potrebu zriadenia osobitného oddielu nielen pre odsúdených so zdravotným postihnutím, ale vzhľadom na stav väzenskej populácie a s tým súvisiace odlišné metódy a prostriedky zaobchádzania, aj pre odsúdených seniorov.  18. Bod 4.2. analýzy sociálnych vplyvov, pozitívny sociálny vplyv návrhu, ktorým sa upúšťa od obligatórneho umiestňovania odsúdených na doživotie do oddielu pre túto špecifickú kategóriu odsúdených.  19. Bod 4.2. analýzy sociálnych vplyvov, pozitívny sociálny vplyv návrhu, aby súd ukladal ústavnú formu výkonu ochranného liečenia výlučne v prípade, ak je pobyt páchateľa na slobode nebezpečný z dôvodu jeho duševnej poruchy.    20. Bod 4.2. analýzy sociálnych vplyvov, pozitívny sociálny vplyv návrhu, ktorý zabezpečuje, že ak bolo ochranné liečenie uložené popri nepodmienečnom treste odňatia slobody, je potrebné, aby sa s výkonom ochranného liečenia začalo čo najskôr. Nie je účelné, aby odsúdený, ktorý je tri roky vo výkone trestu odňatia slobody najskôr vykonal trest a až potom by mal nastúpiť na napr. protialkoholické či protitoxikomanické liečenie. Rovnako pri sexuologických alebo psychiatrických indikáciách je s ochranným liečením potrebné začať čo najskôr, pretože neliečený odsúdený môže byť nebezpečný aj pre ostatných odsúdených. Návrhom sa reflektuje na prípady, kedy sa s výkonom ochranného liečenia začne prakticky až po výkone trestu odňatia slobody, čím dochádza k predlžovaniu obmedzenia osobnej slobody a de facto k dvojitému potrestaniu. Z uvedeného dôvodu sa precizujú podmienky a lehoty, kedy je možné pokračovať vo výkone ochranného liečenia ústavnou formou a malo by sa tak diať, len ak je to naozaj nevyhnutné, teda len ak by pobyt odsúdeného na slobode mohol byť nebezpečný, najmä ak má uložené psychiatrické alebo sexuologické liečenie alebo je dôvodný predpoklad, že ochranné liečenie ambulantnou formou nedosiahne účel.  **Vyhodnotenie: A**  21. Bod 4.1 analýzy sociálnych vplyvov, negatívny sociálny vplyv návrhu, podľa ktorého sa upravuje nárok na náhradu nevyhnutných výdavkov spojených s podaním návrhu na zmenu ochranného liečenia, prepustenie z ochranného liečenia alebo jeho ukončenie alebo spojených s vypracovaním súdom alebo orgánom činným v trestnom konaní vyžiadanej správy. Podľa predkladateľa tieto správy a návrhy nie je možné považovať za výkon zdravotnej starostlivosti, preto nie sú hradené zdravotnou poisťovňou a nemožno spravodlivo požadovať ich bezodplatné poskytovanie štátu na vlastné náklady zariadenia zdravotnej starostlivosti či ošetrujúceho lekára bez náhrady nákladov spojených s ich poskytnutím. Tento negatívny sociálny vplyv je potrebné označiť aj v bode 9 doložky vybraných vplyvov a informáciu uviesť aj vo všeobecnej časti dôvodovej správy.  **Vyhodnotenie: N**  **Odôvodnenie:** Výdavky spojené s podaním návrhu na zmenu ochranného liečenia, prepustenia z ochranného liečenia alebo jeho ukončenia alebo spojených s vypracovaním súdom alebo orgánom činným v trestnom konaní vyžiadanej správy sa nedotknú odsúdeného a jeho práv.  **Vyhodnotenie pripomienky k analýze sociálnych vplyvov: ČA**  *Analýza sociálnych vplyvov bola prepracovaná v zmysle akceptovaných návrhov uvedených v odporúčacej pripomienke, okrem prípadov, kedy predkladateľ sociálne vplyvy považuje za marginálne (pripomienka č. 17.* |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |